CELEX: 32011D0507
Language: et
Date: 2011-08-16 00:00:00
Title: 2011/507/EL: Komisjoni rakendusotsus, 16. august 2011 , millega muudetakse otsust 2005/382/EÜ Ungaris kasutatavate searümpade liigitamise meetodite kinnitamise kohta (teatavaks tehtud numbri K(2011) 5746 all)

17.8.2011   
            
            
               ET
            
            
               Euroopa Liidu Teataja
            
            
               L 209/49
            
         KOMISJONI RAKENDUSOTSUS,
   16. august 2011,
   millega muudetakse otsust 2005/382/EÜ Ungaris kasutatavate searümpade liigitamise meetodite kinnitamise kohta
   (teatavaks tehtud numbri K(2011) 5746 all)
   (Ainult ungarikeelne tekst on autentne)
   (2011/507/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkti m koostoimes artikliga 4,
   ning arvestades järgmist:
   
               (1)
            
            
               Komisjoni otsusega 2005/382/EÜ (2) lubati Ungaris kasutada searümpade liigitamiseks nelja meetodit.
            
         
               (2)
            
            
               Ungari on teatanud, et alates otsuse 2005/382/EÜ vastuvõtmisest on valemid ja liigitusmeetodid oluliselt muutunud. Seepärast on vaja ajakohastada ühe liigitusmeetodi valem, asendada kolm ülejäänud meetodit, lisada uus meetod ning lihtsustada liigitusmeetodeid, kasutades kahe mõõtepunkti asemel ainult üht mõõtepunkti.
            
         
               (3)
            
            
               Ungari on taotlenud komisjonilt luba asendada searümpade liigitamise meetodis „FAT-O-MEATER FOM S70 JA FAT-O-MEATER FOM S71” kasutatav valem ning kinnitada neli uut searümpade liigitamise meetodit oma territooriumil ja on esitanud proovidissekteerimise üksikasjaliku kirjelduse, märkides põhimõtted, millel need meetodid põhinevad, selle proovidissekteerimise tulemused ning tailihasisalduse mõõtmiseks kasutatavad võrrandid komisjoni 10. detsembri 2008. aasta määruse (EÜ) nr 1249/2008 (milles sätestatakse ühenduse looma-, sea- ja lambarümpade klassifitseerimisskaalade ning kõnealuste klassifitseerimisskaalade kohastest hindadest teatamise üksikasjalikud rakenduseeskirjad) (3) artikli 23 lõikega 4 ette nähtud protokollis.
            
         
               (4)
            
            
               Kõnealuse taotluse läbivaatamisel on selgunud, et asjaomaste liigitusmeetodite kinnitamise tingimused on täidetud. Seepärast tuleks lubada Ungaris neid liigitusmeetodeid kasutada.
            
         
               (5)
            
            
               Otsust 2005/382/EÜ tuleks seetõttu vastavalt muuta.
            
         
               (6)
            
            
               Seadet või liigitusmeetodit ei tohi muuta, kui see ei ole sõnaselgelt lubatud komisjoni otsusega.
            
         
               (7)
            
            
               Käesoleva otsusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2005/382/EÜ muudetakse järgmiselt.
   
               1)
            
            
               Artikkel 1 asendatakse järgmisega:
               „Artikkel 1
               Ungaris lubatakse searümpade liigitamiseks vastavalt nõukogu määruse (EÜ) nr 1234/2007 (4) V lisa punkti B alapunkti IV alapunktile 1 kasutada järgmisi meetodeid:
               
                           a)
                        
                        
                           seadmed Fat-O-Meater FOM S70 ja Fat-O-Meater FOM S71 ning nendega seotud hindamismeetodid, mille üksikasjad on esitatud lisa I osas;
                        
                     
                           b)
                        
                        
                           seade Ultra FOM 300 ja sellega seotud hindamismeetodid, mille üksikasjad on esitatud lisa II osas;
                        
                     
                           c)
                        
                        
                           seade OptiScan TP ja sellega seotud hindamismeetodid, mille üksikasjad on esitatud lisa III osas;
                        
                     
                           d)
                        
                        
                           seade IM-03 ja sellega seotud hindamismeetodid, mille üksikasjad on esitatud lisa IV osas;
                        
                     
                           e)
                        
                        
                           seade OptiGrade-MCP ja sellega seotud hindamismeetodid, mille üksikasjad on esitatud lisa V osas.
                        
                     Esimese lõigu punktis b osutatud seadme Ultra FOM 300 puhul on ette nähtud, et pärast mõõtmistoimingu lõppu peab olema võimalik rümbal tõendada, et seade mõõtis mõõdikutele BF ja LD vastavaid väärtusi lisa II osa punktiga 3 ette nähtud kohas. Mõõtmiskoht tuleb vastavalt märkida mõõtmisega ühel ajal.
            
         
               2)
            
            
               Lisa asendatakse käesoleva otsuse lisas esitatud tekstiga.
            
         Artikkel 2
   Käesolevat otsust kohaldatakse alates 2. juulist 2012.
   Artikkel 3
   Käesolev otsus on adresseeritud Ungari Vabariigile.
   
      Brüssel, 16. august 2011
      
         
            Komisjoni nimel
         
         
            komisjoni liige
         
         Dacian CIOLOŞ
      
   
   
      (1)  ELT L 299, 16.11.2007, lk 1.
   
      (2)  ELT L 126, 19.5.2005, lk 55.
   
      (3)  ELT L 337, 16.12.2008, lk 3.
   
      (4)  ELT L 299, 16.11.2007, lk 1.”
   
      LISA
      
         
            „LISA
            
               SEARÜMPADE LIIGITAMISE MEETODID UNGARIS
            
            
               I Osa
            
            FAT-O-MEATER FOM S70 JA FAT-O-MEATER FOM S71
            
                        1.
                     
                     
                        Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadmeid Fat-O-Meater FOM S70 ja Fat-O-Meater FOM S71.
                     
                  
                        2.
                     
                     
                        Seadmed on varustatud 6 mm läbimõõduga optilise sondiga, mis on Fremstillet AF Radiometer Copenhagen / Slagteriernes Forskningsinstitut Optisk Sonde MQ tüüpi ja mille mõõteulatus on 5–105 millimeetrit. Mõõtmiste tulemused konverteeritakse hinnanguliseks tailihasisalduseks arvutite abil, mille tüüp on vastavalt S70 ja S71.
                     
                  
                        3.
                     
                     
                        Rümba tailihasisaldus arvutatakse järgmise valemiga:
                        Ŷ = 63,78987 – 0,77968 × BF + 0,10715 × LD
                        kus:
                        
                                    Ŷ
                                 
                                 
                                    =
                                 
                                 
                                    rümba hinnanguline tailihasisaldus protsentides,
                                 
                              
                                    BF
                                 
                                 
                                    =
                                 
                                 
                                    seljapeki (sealhulgas kamar) paksus millimeetrites mõõdetuna 6 cm poolitatud rümba keskjoonest, teise ja kolmanda viimase roide vahelt,
                                 
                              
                                    LD
                                 
                                 
                                    =
                                 
                                 
                                    seljalihase paksus millimeetrites mõõdetuna samal ajal ja samas kohas kui BF.
                                 
                              Valem kehtib 50–120 kilogrammi kaaluvate rümpade puhul.
                     
                  
               II Osa
            
            ULTRA FOM 300
            
                        1.
                     
                     
                        Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet Ultra FOM 300.
                     
                  
                        2.
                     
                     
                        Seade on varustatud ultrahelisondiga, mille muundi kiirgab ultrahelilaineid sagedusel 3,5 MHz. Ultrahelisignaal digitaliseeritakse, salvestatakse ja töödeldakse mikroprotsessori abil. Mõõtmistulemused teisendatakse hinnanguliseks tailihasisalduseks seadme Ultra FOM 300 abil.
                     
                  
                        3.
                     
                     
                        Rümba tailihasisaldus arvutatakse järgmise valemiga:
                        Ŷ = 69,38252 – 0,79120 × BF + 0,00994 × LD
                        kus:
                        
                                    Ŷ
                                 
                                 
                                    =
                                 
                                 
                                    rümba hinnanguline tailihasisaldus protsentides;
                                 
                              
                                    BF
                                 
                                 
                                    =
                                 
                                 
                                    seljapeki (sealhulgas kamar) paksus millimeetrites mõõdetuna 7 cm poolitatud rümba keskjoonest, teise ja kolmanda viimase roide vahelt,
                                 
                              
                                    LD
                                 
                                 
                                    =
                                 
                                 
                                    seljalihase paksus millimeetrites mõõdetuna samal ajal ja samas kohas kui BF.
                                 
                              Valem kehtib 50–120 kilogrammi kaaluvate rümpade puhul.
                     
                  
               III Osa
            
            OPTISCAN TP
            
                        1.
                     
                     
                        Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet OptiScan TP.
                     
                  
                        2.
                     
                     
                        Seade Optiscan TP on varustatud digitaalse skaneerimisseadmega, mis teeb valgustatud pildi kahest rümbal asuvast mõõtepunktist. Pilte aluseks võttes arvutatakse kahe punkti meetodi „Zwei-Punkte Messverfahren (ZP)” abil välja peki ja lihase paksus.
                        Mõõtmiste tulemused teisendatakse seadme Optiscan TP abil hinnanguliseks tailihasisalduseks. Pildid salvestatakse ning neid võib hiljem kontrollida. Integreeritud Bluetooth®-liidese abil saab andmeid kergesti üle kanda.
                     
                  
                        3.
                     
                     
                        Rümba tailihasisaldus arvutatakse järgmise valemiga:
                        Ŷ = 58,31147 – 0,62677 × BF + 0,14664 × LD
                        kus:
                        
                                    Ŷ
                                 
                                 
                                    =
                                 
                                 
                                    rümba hinnanguline tailihasisaldus protsentides,
                                 
                              
                                    BF
                                 
                                 
                                    =
                                 
                                 
                                    peki (sh kamar) paksus millimeetrites mõõdetuna keskset tuharalihast (musculus gluteus medius) katva peki kõige õhemas kohas,
                                 
                              
                                    LD
                                 
                                 
                                    =
                                 
                                 
                                    lihase paksus millimeetrites mõõdetuna lühimat ühendusjoont pidi keskse tuharalihase (musculus gluteus medius) eesmise (koljupoolse) otsa ja selgrookanali ülemise (selgmise) seina vahel kõige õhemas kohas.
                                 
                              Valem kehtib 50–120 kilogrammi kaaluvate rümpade puhul.
                     
                  
               IV Osa
            
            IM-03
            
                        1.
                     
                     
                        Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet IM-03.
                     
                  
                        2.
                     
                     
                        Seade on varustatud nõel-optilise sondiga (single line scanner SLS01), mille diameeter on 7 millimeetrit ja milles on nuga. Sond koosneb reast kontaktskanneritest (CIS) ning rohelistest valgusdioodidest. Mõõtmisvahemik on 0–132 millimeetrit. Mõõtmistulemused teisendatakse hinnanguliseks tailihasisalduseks seadme IM-03 abil.
                     
                  
                        3.
                     
                     
                        Rümba tailihasisaldus arvutatakse järgmise valemiga:
                        Ŷ = 59,63994 – 0,63951 × BF + 0,12083 × LD
                        kus:
                        
                                    Ŷ
                                 
                                 
                                    =
                                 
                                 
                                    rümba hinnanguline tailihasisaldus protsentides,
                                 
                              
                                    BF
                                 
                                 
                                    =
                                 
                                 
                                    seljapeki (sealhulgas kamar) paksus millimeetrites mõõdetuna 6 cm poolitatud rümba keskjoonest, teise ja kolmanda viimase roide vahelt,
                                 
                              
                                    LD
                                 
                                 
                                    =
                                 
                                 
                                    seljalihase paksus millimeetrites mõõdetuna samal ajal ja samas kohas kui BF.
                                 
                              Valem kehtib 50–120 kilogrammi kaaluvate rümpade puhul.
                     
                  
               V Osa
            
            OPTIGRADE-MCP
            
                        1.
                     
                     
                        Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet OptiGrade-MCP.
                     
                  
                        2.
                     
                     
                        Seade on varustatud optilise sondiga, mille diameeter on 6 millimeetrit ja milles on üks infrapuna-fotodiood (Siemens) ja fototransistor (Siemens). Seadme mõõteulatus on 0–110 millimeetrit.
                        Mõõtmistulemused teisendatakse hinnanguliseks tailihasisalduseks arvuti abil.
                     
                  
                        3.
                     
                     
                        Rümba tailihasisaldus arvutatakse järgmise valemiga:
                        Ŷ = 61,45261 – 0,62941 × BF + 0,11736 × LD
                        kus:
                        
                                    Ŷ
                                 
                                 
                                    =
                                 
                                 
                                    rümba hinnanguline tailihasisaldus protsentides,
                                 
                              
                                    BF
                                 
                                 
                                    =
                                 
                                 
                                    seljapeki (sealhulgas kamar) paksus millimeetrites mõõdetuna 6 cm poolitatud rümba keskjoonest, teise ja kolmanda viimase roide vahelt,
                                 
                              
                                    LD
                                 
                                 
                                    =
                                 
                                 
                                    seljalihase paksus millimeetrites mõõdetuna samal ajal ja samas kohas kui BF.
                                 
                              Valem kehtib 50–120 kilogrammi kaaluvate rümpade puhul.”